EASIT: Formació en Accés Fàcil per a la Inclusió Social
Unitat 1: Accessibilitat als mitjans.
Punt 3: Què és el disseny universal?
L'opinió dels usuaris sobre participar en el disseny
En aquest vídeo hi ha entrevistes amb quatre usuaris.
Parlarem de la participació dels usuaris en el disseny de productes i serveis.
En aquest vídeo coneixereu Inger Rålenius,
Camilla Ejdestig, Mike Malmer i Anna Hammarlund.
Els pares de l'Anna l'han ajudada durant l'entrevista.
Ester Hedberg, l'entrevistadora, és de l'Associació Nacional Sueca per la Dislèxia.
Inger Rålenius es presenta.
Em dic Inger Rålenius.
Soc assessora de l'Associació Nacional Sueca per la Dislèxia.
Tinc dislèxia, una dificultat a l'hora de llegir i escriure.
Fa anys que participo en tests i tallers.
Hi ha serveis d'Internet que et siguin
massa difícils de fer servir?
Tan difícils que no els facis servir?
Puc fer allò que necessito per Internet.
Per exemple, comprar bitllets o reservar un viatge.
Però si puc, ho evito.
Prefereixo fer-ho amb una trucada. És molt estressant
quan hi ha un temps límit i et surt un compte enrere.
Ho odio, però ho faig de totes maneres.
T'ha ofert mai cap organisme o empresa de participar
en el desenvolupament d'un nou producte o servei?
O quan milloren un servei o un producte?
He fet molts tests d'usuari diferents.
La majoria són de serveis en línia o de pàgines web.
Trobo que és una cosa molt interessant i sempre he rebut una bona acollida.
En general, els tests en què he participat
són d'organismes o empreses grans.
És divertit i m'agrada poder influenciar aquests serveis.
Sobretot quan hi participo de bon principi.
Creus que et fan cas?
Sí, em sembla que me'n fan.
Com que em costa llegir i escriure, vaig dir que és
important tenir síntesi de parla a les pàgines web.
I també que es pugui contactar amb l'empresa o l'organisme per telèfon.
Sovint, quan ho comento tinc la sensació
que troben que és una bona idea.
He tingut una bona experiència a la majoria
dels tallers i tests en què he participat.
Reps una remuneració per la teva participació
en tallers, grups focals, tests d'usuari o entrevistes?
Ja fa anys que faig tests d'usuari.
Al principi, fa set o vuit anys,
no em donaven res, a vegades una entrada de cine potser.
Aquests últims tres anys, però, sempre m'han remunerat
per tots els tallers i tests en què he participat.
Crec que això és important i necessari, perquè és
una feina important que faig per als desenvolupadors.
Consideres important que els usuaris
participin en el disseny de productes i serveis?
Sí, és important que hi participin
encara que no tinguin dificultats de lectura i d'escriptura.
És un producte que hem d'emprar nosaltres,
i els usuaris són qui saben millor què necessiten.
Moltes vegades he provat productes gairebé acabats
i s'ha hagut de fer marxa enrere.
És millor si hi participem des de l'inici del procés.
Mike Malmer es presenta.
Em dic Mike Malmer i tinc 40 anys. Tinc dificultats de lectura i escriptura.
Per què és important que puguis donar la teva opinió
com a usuari sobre productes i serveis?
Perquè soc qui els ha de fer servir.
Si tens un pla i el segueixes,
després potser només utilitzi el servei un cop.
Perquè no et funciona?
Sí, perquè no funciona i no li trobo el sentit.
-Entesos. -Pot ser massa llarg o massa complicat.
Vols participar-hi de bon principi?
Sí, perquè costa temps i diners. I al final s'ha de refer el projecte.
-Perquè no funciona? -Sí.
És millor preguntar primer.
Camilla Ejdestig es presenta.
Em dic Camilla Ejdestig i tinc afàsia.
Vaig tenir un ictus...
fa 13 anys.
Creus que és important que
diferents usuaris participin en el disseny?
Sí, sí que ho és.
Per exemple, algú que tingui alguna mena de discapacitat.
I per què?
Perquè no experimentem les coses de la mateixa manera.
Quan...
Quan neixes amb una discapacitat o estàs ferit,
tens uns altres recursos...
que fas servir.
És important participar-hi des del principi?
O ja va bé si es fa quan ja s'ha acabat el producte?
Al principi, perquè no hi hagi contratemps.
Perquè no s'hagi de fer tot de nou.
T'ha demanat mai cap organisme o empresa que participis
o que els diguis què et va millor
pel que fa a productes i serveis?
Els assessors de la Sanitat sueca...
reben consell dels pacients i les famílies.
MDM...
Vols dir res més sobre la participació
dels usuaris a l'hora de desenvolupar un servei o producte?
És important que...
hi participin usuaris amb discapacitats.
Sé què vull dir, però no em surten les paraules.
Des del principi.
Anna Hammarlund es presenta.
Em dic Anna Hammarlund i ara visc amb els meus pares.
Soc cega, vaig néixer així.
Darrere meu hi ha els meus pares.
Em dic Jenny Hamnarlund i soc la mare de l'Anna.
Soc en Hasse, el pare de l'Anna.
Si has de fer res a Internet, com t'ho fas?
No ho puc fer sola. La mare m'ho fa per mi.
No he après mai a fer-ho jo.
La mare i el pare m'ho fan. Per exemple, Facebook i altres coses.
Així que...
Jo no ho puc fer amb els meus ulls.
Vaig néixer cega, així que no puc.
Creus que hi ha alguna manera que puguis utilitzar Facebook, per exemple?
No ho puc fer sola. No hi ha cap manera.
Ho hem intentat molts cops,
però és difícil d'entendre.
És difícil, però l'Anna hi està interessada.
-Sí. -Nosaltres utilitzem Facebook.
L'utilitzem per a la família i els amics, és important això.
I ens responen i cliquen a "m'agrada".
-És divertit. -Sí.
El problema és l'acumulació de tot i que no pot veure on són les coses.
És el sistema en si.
L'Anna té una discapacitat intel·lectual.
Això vol dir que no entén cap de les ajudes visuals que hi ha.
Són massa complicades per a ella i no hauria de ser així.
Ha demanat mai ningú a l'Anna, o a vosaltres,
què necessita l'Anna per poder
navegar per Internet ella sola?
Sí, he estat en contacte amb moltes empreses
i n'hem parlat, d'això, però cap va trobar interessant
crear aquesta mena de solucions en concret. No els surt a compte.
Pots encendre la televisió, la ràdio o l'ordinador?
Sempre estan encesos.
Encens l'ordinador tu sola?
No puc. La mare i el pare ho fan.
Tinc un altaveu que encenc jo sola
i l'encenc quan vull escoltar alguna cosa.
Aquest vídeo l'ha preparat Ester Hedberg,
de l'Associació Nacional Sueca per la Dislèxia,
i produït Ester Hedberg i Rio Hellgren,
de l'Associació Nacional Sueca per la Dislèxia,
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social